CELEX: 32017R0182
Language: sk
Date: 2017-01-27 00:00:00
Title: Vykonávacie nariadenie Komisie (EÚ) 2017/182 z 27. januára 2017 o zatriedení určitého tovaru do kombinovanej nomenklatúry

3.2.2017   
               
               
                  SK
               
               
                  Úradný vestník Európskej únie
               
               
                  L 29/13
               
            VYKONÁVACIE NARIADENIE KOMISIE (EÚ) 2017/182
      z 27. januára 2017
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:
      
                  (1)
               
               
                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
               
            
                  (2)
               
               
                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
               
            
                  (3)
               
               
                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
               
            
                  (4)
               
               
                  Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
               
            
                  (5)
               
               
                  Opatrenia stanovené v tomto nariadení sú v súlade so stanoviskom Výboru pre colný kódex,
               
            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 27. januára 2017
         
            
               Za Komisiu
            
            
               v mene predsedu
            
            Stephen QUEST
            
               generálny riaditeľ
            
            
               Generálne riaditeľstvo pre dane a colnú úniu
            
         
      
      
         (1)  Ú. v. EÚ L 269, 10.10.2013, s. 1.
      
         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
         PRÍLOHA
         
                     Opis tovaru
                  
                  
                     Zatriedenie (číselný znak KN)
                  
                  
                     Odôvodnenie
                  
               
                     (1)
                  
                  
                     (2)
                  
                  
                     (3)
                  
               
                     Výrobky (tzv. vrúbkované kryty na ovládač herných konzol – „thumb grips for a game console controller“) s priemerom približne 20 mm a výškou približne 6 mm vyrobené z pružného silikónu (plastu) s protišmykovým povrchom. Sú vybavené samolepiacim hliníkovým profilom, ktorý je vyrezaný podľa tvaru ovládača.
                     Tieto kryty sa používajú ako čiapočky na riadiace páčky (joysticks) ovládačov herných konzol.
                     Čiapočky vrúbkovaných krytov sú určené na ochranu herného ovládača pred potom, opotrebovaním a poškodením spôsobeným intenzívnym používaním, a aby svojim protišmykovým povrchom zabránili zošmyknutiu prstov z ovládača.
                     Pozri obrázok (*1).
                  
                  
                     3926 90 97 
                  
                  
                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3926 , 3926 90  a 3926 90 97 .
                     Vrúbkované kryty len zlepšujú fungovanie herného ovládača. Neupravujú teda herný ovládač na konkrétne použitie, nerozširujú rozsah jeho použitia ani neumožňujú jeho použitie na konkrétnu funkciu, ktorá by bola spojená s hlavnou funkciou herného ovládača alebo hernej konzoly (pozri vec C-152/10 Unomedical ECLI:EU:C:2011:402, body 13, 29 a 38).
                     Zatriedenie ako príslušenstvo ku konzolám a zariadeniam na videohry položky 9504  je preto vylúčené.
                     Výrobok sa preto má zatriediť podľa základného materiálu, z ktorého je vyrobený (plasty), pod číselný znak KN 3926 90 97  ako ostatné výrobky z plastov.
                  
               
            (*1)  Obrázok má len informačný charakter.